Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: jelentõségû 15/1991. (IV. 13.) AB határozatban (a továbbiakban: Abh.) a személyes adatok védelméhez való jogot
Paragraph Index: 572

jelentõségû 15/1991. (IV. 13.) AB határozatban (a továbbiakban: Abh.) a személyes adatok védelméhez való jogot nem hagyományos védelmi jogként értelmezte, hanem — annak aktív oldalát is figyelembe véve — információs önrendelkezési jogként. Az Alkotmány idézett 59. §-ában biztosított személyes adatok védelméhez való jognak eszerint az a tartalma, hogy mindenki maga rendelkezik személyes adatainak feltárásáról és felhasználásáról. Személyes adatot felvenni és felhasználni tehát általában csakis az érintett belegyezésével szabad; mindenki számára követhetõvé és ellenõrizhetõvé kell tenni az adatfeldolgozás egész útját, vagyis mindenkinek joga van tudni ki, mikor, hol, milyen célra használja fel az õ személyes adatát. Kivételesen törvény elrendelheti személyes adat kötelezõ kiszolgáltatását és elõírhatja a felhasználás módját is. Az ilyen törvény korlátozza az információs önrendelkezés alapvetõ jogát, de ezt kizárólag akkor teszi alkotmányos keretek között, ha megfelel az Alkotmány 8. §-ában megkövetelt feltételeknek. (ABH 1991. 40., 57.) Valamely alapjog alkotmányosan megengedhetõ korlátozásánál az Alkotmánybíróság állandó kritériuma, hogy a korlátozásnak kényszerítõ okból és arányosan kell történnie. Az arányosság követelménye pedig magába foglalja a legkevésbé korlátozó és az alkalmas eszköz használatát.

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes